ตลาดหุ้นเอเชียแดงเถือก! นลท.ผิดหวังตัวเลขศก.สหรัฐ-จีนต่ำคาด
ตลาดหุ้นเอเชียแดงเถือก! นลท.ผิดหวังตัวเลขศก.สหรัฐ-จีนต่ำคาด
ตลาดหุ้นเอเชียแดงเถือก! นลท.ผิดหวังตัวเลขศก.สหรัฐ-จีนต่ำคาด
16 พ.ค. 2562

ตลาดหุ้นเอเชียปรับตัวลดลงในเช้าวันนี้ หลังจากสหรัฐและจีนเปิดเผยข้อมูลเศรษฐกิจที่อ่อนแอ ซึ่งรวมถึงยอดค้าปลีกและการผลิตภาคอุตสาหกรรมของจีนที่ขยายตัวน้อยกว่าคาดการณ์ในเดือนเม.ย.
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 21,153.20 จุด ลดลง 35.36 จุด, -0.17%
ดัชนี SSE Composite ตลาดหุ้นจีนเปิดวันนี้ที่ 2,933.50 จุด ลดลง 5.18 จุด, -0.18%
ดัชนี HSI ตลาดหุ้นฮ่องกงเปิดวันนี้ที่ 28,117.48 จุด ลดลง 151.23 จุด, -0.53%
ดัชนี TAIEX ตลาดหุ้นไต้หวันเปิดวันนี้ที่ 10,556.58 จุด ลดลง 4.13 จุด, -0.04%
ดัชนี KOSPI ตลาดหุ้นเกาหลีใต้เปิดวันนี้ที่ 2,094.88 จุด เพิ่มขึ้น 2.10 จุด, +0.10%
ดัชนี FTSE STI ตลาดหุ้นสิงคโปร์เปิดวันนี้ที่ 3,212.64 จุด ลดลง 6.13 จุด, -0.19%
ดัชนี FBMKLCI ตลาดหุ้นมาเลเซียเปิดวันนี้ที่ 1,609.22 จุด ลดลง 2.21 จุด, -0.14%
ดัชนี PSE Composite ตลาดหุ้นฟิลิปปินส์เปิดวันนี้ที่ 7,559.95 จุด ลดลง 16.76 จุด, -0.22%
ด้านสำนักงานสถิติแห่งชาติจีน (NBS) รายงานเมื่อวานนี้ว่า การผลิตภาคอุตสาหกรรมขยายตัว 5.4% ในเดือนเม.ย. เมื่อเทียบรายปี ซึ่งเป็นอัตราการขยายตัวต่ำที่สุดนับตั้งแต่เดือนพ.ค. 2546 และต่ำกว่าที่นักวิเคราะห์คาดการณ์ที่ระดับ 6.5%
นอกจากนี้ NBS รายงานว่า ยอดค้าปลีกของจีนเพิ่มขึ้น 7.2% ในเดือนเม.ย. เมื่อเทียบรายปี ซึ่งเป็นอัตราต่ำสุดนับตั้งแต่เดือนพ.ค. 2546 และต่ำกว่าที่นักวิเคราะห์คาดการณ์ที่ระดับ 8.6% จากระดับ 8.7% ในเดือนมี.ค.
ทางด้านกระทรวงพาณิชย์สหรัฐเปิดเผยว่า ยอดค้าปลีกลดลง 0.2% ในเดือนเม.ย. สวนทางนักวิเคราะห์ที่คาดการณ์ว่าจะเพิ่มขึ้น 0.2% โดยการปรับตัวลงของยอดค้าปลีกในเดือนเม.ย. ได้รับผลกระทบจากการร่วงลงของยอดขายรถยนต์